als_Latn dik_Latn sag_Latn
Motorola konfirmoi se do të prezantojë gjeneratën e dytë të Moto X (ka shumë mundësi të quhet Moto X+1) nga fundi i këtij viti, së bashku me disa telefona të rinj inteligjentë.
Një nga pajisjet e ardhshme të kompanisë mund të jetë telefoni Motorola XT912A, i cili është pikasur në databazën e GFXBench. Ky telefon vjen me versionin e fundit operativ Android 4.4.3, dhe ka ekranin 5.2 inç me rezolucion 1080 x 1920 pikselë. Veçori të tjera të këtij telefoni janë edhe kamera 12 megapikselë, kamera frontale 2 megapikselë, procesori Snapdragon 800 me katër bërthama, 2GB RAM dhe 32GB memorie të brendshme.
Nëse modeli i numrit XT912A ju duket i njohur është sepse origjinali Motorola Droid Razr ( realizuar nga Verizon nga fundi i vitit 2011) njihej me numrin XT912. A është XT912A një gjeneratë e re e pajisjeve të Verizon? Këtë nuk e dimë për momentin. Duhet të presim kur kompania Motorola të prezantojë zyrtarisht këtë telefon për të kuptuar më shumë për të.
(Herë të lexuara: 195)
als_Latn als_Latn als_Latn als_Latn